Kiassarnermut imermillu atuininnut sipaarfissatut siunnersuutit\nNuna tamakkerlugu kommunet Namminersorlutillu Oqartussat inissiaataasa amerlanersaat kiassarnermut uuttortaatilersugaanngillat. Tamatuma kingunerisaanik attartortut imermik kissartumik inissiallu kiassarnerannut atuinertik naapertoqqissaarlugu akiliineq ajorput, inissialli kvadratmeterinngorlugu annertussusaat naapertorlugu akiliisarlutik. Inissiani uuttortaatilersukkani attartortut atuisimanertik naapertorlugu imermut kiassarnermullu akiliisarput. Uuttortaateqaraanni uuttortaateqanngikkaanniluunniit akiligassat qaffasissinnaapput appasissinnaallutilluunniit. Atuisutut atuinerit qanoq killilersimaarniarsarisinnaanerit quppersakkami uani takusinnaavat.\nInissiami silaannaq isugutakkaangat inissiaq kiassaruminaannerusarpoq, inissiamilu silaannaq isugutanngikkaangat kiassaruminarnerusarluni. Ullormut arlaleriarlutit sivikitsumik noqqoruutsitsillutit silaannarissartarit. Sivisunerpaamik minutsini qulini noqqoruutsitsillutit silaannarissartarit. Sivisunerusumik silaannarissaraanni inissiap sannaa iigaalu nillertissammata. Taamaattumik aamma sivisuumik igalaamik ikersisimatitsinissaq innersuutigineqarneq ajorpoq.\nSilaannarissalinnginninni kiassaatit qamikkallarnissaat eqqaamasassavat, kiassaatinik nutaaliaanerpaanik, igalaamik ammasoqartillugu nammineq qamittartunik, kiassaateqanngikkuit.\n2. Kiassaatit sakkortussusaat assigiisikkit\nInissiami silaannaap kissassusaa sapinngisamik assigiissaartiguk. Inissiami init ilai allaniit nillernerugaangata suertitsilertarput, silaannarlu kissartoq inimut nillertumut pigaangat isugutatsitsilertarpoq oqoqalernissamullu qanillisaataasinnaalluni. Taamaattumik kiassaatit tamarmik assigiimmik inisseqqatinneqartassapput, imminut akilersinnaalluarnerummat inini tamani kiassaatit assigiimmik inisseqqatikkaanni, kiassaatip ataasiinnaap ikumatinneraninngarnit. Kissasuseq 3-mut kiassaatip inissinneqarnissaa innersuutigineqarpoq inimi silaannaap kissassusaa 21 graderimiinniassammat.\n3. Pequttat kiassaatip saavaniissanngillat\nKiassaatip saavani pequteqarpat kiassaatip kiassaaniarnera ajornakusoornerussaaq. Taamaattumik pequtit kiassaammiit 15-20 cm missaanni ungasitsigisarnissaat innersuussutaavoq.\n4. Saagut unnukkut saagoqqatittakkit\nUnnukkut unnuakkullu saagut saagoqqatillugit, inip silaannaa kissartoq inip iluaniilluarnerusinnaavoq. Ullukkut igalaat saagueqqikkukkit seqernup qinngorneri inimik kiassaaqataassapput.\n5. Isersimaffiginerusartakkat natersualeruk\nNatersuaq kiannerulersitsisutut misigisitsisarpoq isigaalernannginnerutitsisarlunilu.\n6. Imeq kissartoq sipaaruk\nImeq kissartoq akisuvoq.Uffarfimmi uffarluni kuutsitsissut sipaartitsinerusumik taarseruk. Uffarluni kuutsitsissutip imermik sipaarnartullip imermik kissartumik atuineq affaannanngortissinnaavaa. Imermik sipaarniutitalik atorlugu uffaraanni minutsimut imeq 10 literit missaat atorneqartarpoq. Uffarfimmi kinisimaarfimmut badkarimut uffarneq imermik 180 literit tungaannut atuiffiusarpoq.\n7. Kiassaat sakkukilliimiuk\nIllup iluani kissassuseq nalinginnaasoq 19 aamma 21 gradit missaanniittussaavoq. Kiassarneq 1 graderimik apparaanni kiassarnermut akiligassaq 5 procentit missaanni appariaallassaaq. Ukiumut aningaasat sipaagassarpassuusinnaapput. Aasaanerani silap kiatsinnera ilutigalugu kiassaatit sakkukinnerpaaffissaaniitinneqarsinnaasarput.